CELEX: 62020CN0263
Language: fi
Date: 2020-06-15 00:00:00
Title: Asia C-263/20: Ennakkoratkaisupyyntö, jonka Landesgericht Korneuburg (Itävalta) on esittänyt 15.6.2020 – Airhelp Limited v. Laudamotion GmbH

24.8.2020   
            
            
               FI
            
            
               Euroopan unionin virallinen lehti
            
            
               C 279/37
            
         
      Ennakkoratkaisupyyntö, jonka Landesgericht Korneuburg (Itävalta) on esittänyt 15.6.2020 – Airhelp Limited v. Laudamotion GmbH
      (Asia C-263/20)
      (2020/C 279/50)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht Korneuburg
      
         Pääasian asianosaiset
      
      
         Valittaja: Airhelp Limited
      
         Vastapuoli: Laudamotion GmbH
      
         Ennakkoratkaisukysymykset
      
      
                  1)
               
               
                  Onko asetuksen (EY) N:o 261/2004 (1) 5 artiklan 1 kohdan c alakohtaa ja 7 artiklaa tulkittava siten, että matkustajalla on oikeus korvaukseen, mikäli lennon aikataulun mukaista lähtöaikaa, joka on kello 14.40, aikaistetaan niin, että lento lähtee samana päivänä kello 8.25?
               
            
                  2)
               
               
                  Onko asetuksen 261/2004 5 artiklan 1 kohdan c alakohdan i–iii alakohtaa tulkittava siten, että arvioinnin siitä, onko matkustajalle ilmoitettu peruutuksesta, pitää perustua yksinomaan näihin säännöksiin ja että nämä säännökset ovat esteenä sellaisen ilmoitusten vastaanottamista koskevan kansallisen lainsäädännön soveltamiselle, joka on annettu direktiivin 2000/31/EY (2) täytäntöön panemiseksi ja johon sisältyy olettama vastaanottohetkestä?
               
            
                  3)
               
               
                  Onko asetuksen 261/2004 5 artiklan 1 kohdan c alakohdan i–iii alakohtaa ja direktiivin 2000/31/EY 11 artiklaa tulkittava siten, että kun matkustaja on varannut lennon varaussivuston kautta ja ilmoittanut tässä yhteydessä puhelinnumeronsa ja sähköpostiosoitteensa, mutta varaussivusto on välittänyt lentoliikenteen harjoittajalle puhelinnumeron ja varaussivustolla automaattisesti luodun sähköpostiosoitteen, lennon aikaistamista koskevan ilmoituksen toimitus automaattisesti luotuun sähköpostiosoitteeseen on katsottava lennon aikaistamista koskevan ilmoituksen tiedoksiannoksi tai vastaanottamiseksi myös silloin, kun varaussivusto ei välitä kyseistä lentoliikenteen harjoittajan ilmoitusta matkustajalle tai välittää sen viiveellä?
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).
      
         (2)  Tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annettu Euroopan parlamentin ja neuvoston direktiivi 2000/31/EY (direktiivi sähköisestä kaupankäynnistä) (EYVL 2000, L 178, s. 1).